
Charlotte læste:


Selv mellem orgasmerne ryster jorden under mine fødder. De ni klimakser, jeg fik natten til søndag, var kun begyndelsen på en ukontrollabel serie af stadig flere efterskælv.


Dag efter dag fortsætter det, jeg kun kan kalde for et sexorgie. Jeg er liderlig helt ned i tåspidserne ved minderne om weekendens rus og tømmermænd og Kims frimodige fortællinger fra hans tidligere sexliv og hans nuværende fantasier om de altopslugende udenomsknald, han siger, han længes efter at genoptage.


Jalousien tænder mig, rykker i mig. Han bruger den som sprængsats, og jeg hader ham for det og kan slet ikke få nok. Jalousien og tændingen går hånd i hånd, det kan jeg lige så godt indse. Jo mere jaloux jeg bliver, desto mere ophidset gør det mig, og den mekanisme spiller Kim på, hæmningsløst, nu hvor han har blotlagt sammenhængen.


Udløseren var den hemmelige flirt, jeg mente at have afsløret ham i med et magert krapyl af en midaldrende kvinde, vi havde mødt til en fest på hans arbejde. En af hans kvindelige kolleger. Først benægtede han flirten, da vi kom hjem, men da han gennemskuede, hvor ophidset jalousien gjorde mig, skiftede han strategi.


Over en heftig gin & tonic med masser af lime og masser af gin beskrev han sin affære med denne Henriette, som hun hed, skamløst og i alle detaljer.


Første gang var han blevet overrasket, da hun opsøgte ham hjemme i hans køkken, ildrød af ophidselse til helt ned mellem de flade bryster, og tog på hans pik. Hun dyrkede hans pik og brugte den til at tilfredsstille sig selv, udpenslede Kim lidt senere, i sengen, hvor han var gået over til at kneppe mig bagfra. Samtidig æltede han mine bryster.


”Og hvad gjorde du?” stønnede jeg.


Han var faldet for hendes begær, svarede han, var blevet stadig mere afhængig af den, for hver hang hun kom tilbage efter mere.


Detaljerne om denne Henriettes liderlige dominans og hans underkastede villighed fik mig op at køre, helt derop, hvor ingen havde fået mig før. Mens Kim den sene nattetime beskrev Henriettes håndjobs og hendes tricks med kussen, blev hendes lyst til min lyst og hendes behov blev til mine behov.


Jeg mistede mig selv i begæret og så rødt og havde kun den ene tanke tilbage at straffe Kim for det og slå ham for hans dekadente forhold til ... Henriette.


Og lige nu, mens jeg skriver disse linjer, kommer jeg endnu engang.


I tågerne efter weekenden husker jeg min hidsige arrigskab, de hæmningsløse raserianfald, de lussinger, jeg slog ham først i køkkenet, siden i sengen. Skamfuldt mindes jeg de røde aftryk af mine fingre på hans kinder og hans røde ståpik, som jeg voldtog, til han sprøjtede op i mig, og fortsatte, til den blev slap, og som jeg bagefter piskede, til den sprøjtede ud i luften, og som jeg, da den var tømt, hev i, mens jeg ruskede mig selv til de maniske soloorgasmer, han til sidst kun havde fingrene og sin tunge at assistere mig med.


Oplevelsen var en øjenåbner. Vel havde jeg altid været den jaloux type, men ikke vidst, hvor stærk en tænding jalousien kunne være, hvor potent en sprængsats. Ikke før Kim fandt min hemmelige startknap. Nu spiller han på den dag og nat.


Og Henriette var kun begyndelsen. Kims seneste afsløring omhandler hans genbo, en af hans journalistkolleger på avisen, der hedder Donna (som i sin tid anmeldte Nina – ikke specielt overstrømmende).


Lige så skarp en pen hun fører, lige så feminin er hun af væsen. Lille, rund og blød og med store bryster, hvis liderlige følsomhed Kim fortæller de mest oprivende minder om, når vi ligger i sengen ud til vinduet sammen, han med sin pik i min kusse, med læberne om min ene knop og fingrene om den anden, mens jeg stimulerer kilderen med min Satisfyer, og vi kan se hende gå og spankulere omkring i lejligheden derovre, på den anden side af gaden, i det bare ingenting.


Og så er der hans afsløringer om Charlotte Bager, min redaktør på forlaget, en sød lille ekshibitionist, der elsker at udstille sig selv i kompromitterende situationer ...


En sød lille ekshibitionist? Charlotte sænkede manuskriptet, varm i hovedet og i kroppen – og lysten. Omtumlet, som havde det været hende selv, der fik de ni orgasmer. Draget af teksten, men ude af stand til at læse videre. Var det nu hende selv, den ’søde lille ekshibitionist, der elsker at udstille sig selv i kompromitterende situationer’, Lisa ville udlevere?


Lisa Lund havde virket så usikker, da hun i sin tid præsenterede Charlotte for sit første manuskript. Smuk, ung, slank, med langt lyst hår og forbavsende genert havde det ikke været svært at gætte, hvor Lisas inspiration til hovedpersonen i hendes erotiske debutroman kom fra: til Nina med det lyse hår, der var lige så smuk, ung, slank og genert som forfatteren.


’Nordens E.L. James’ havde pressen kaldt Lisa Lund, da Nina tog læserne med storm. Ninas generte villighed, klichéen på den opofrende sygeplejerske, der gjorde det til sit kald at forløse sin knudemand af en overlæge for hans opdæmmede behov, gik rent ind hos publikum, alle nedsættende prædikater fra det litterære parnas til trods: mummyporn, softporn, et erotisk Turen gå til? Og hvad så? Det virkede.


Højdepunkter i Nina havde været sexscenerne på populære udflugtsmål som Rundetårn, Møns Klint og Rubjerg Knude, hvor Nina tilfredsstillede sin elsker med fingrene, læberne og tungen og somme tider med sin kusse, hvorefter hendes egen orgasme udåndede i et let suk eller en hurtigt sitren.


Lisas nye manuskript her var alt andet end blød erotik om en forsigtig lillepige. Det var bekendelsesporno om en rasende nymfoman.


Og det virkede. Så kraftfuldt, at Charlotte fristedes til at dele sin oplevelse med verden. Som Facebook-opslag måske? Ekshibitionist? Hun skulle give Lisa ekshibitionist.


Hvad skulle der stå? STOR NY EROTISK OPLEVELSE PÅ VEJ FRA LISA LUND, FORFRATTTEREN TIL NINA?


Hun pustede nogle krøller op fra panden, som de var gledet ned i, mens hun sad og læste ved sit skrivebord og med stadig mere glødende kinder. Alt det behøvede hun ikke noget spejl for at se. Hun tog hun en selfie.


Eller: TÆNDER PÅ LISA LUNDS NYE EROTISKE ROMAN? Hun lænede sig tilbage og satte fødderne op på skrivebordet som baggrund for et foto af manuskriptet.


Hun tog et foto mere den anden vej, som fik hendes hvide bluse med, og derefter et, hvor man så hendes ansigt. Hun strøg håret væk fra det ene følsomme øre, og zoomede ind. Sådan ja. Det var en god vinkel, der lige netop afslørede hendes højre brystvorte som en mørk skygge i den hvide bluse. Diskret og helt nederst i billedet, hvor ingen kunne beskylde hende for at blotte sig bevidst.


Hvis nogen direkte ledte efter frække detaljer og forstørrede billedet for at lade sig ophidse, var de selv ude om det. Jonathan, Christian og ham den unge arkitekt ude fra fælleskontoret for eksempel. Sjovt, som deres ansigter kom til hende. Og deres kroppe. Hun undertrykte et suk.


Og Kim selvfølgelig. Kim Ensted, Lisas kæreste, som åbenbart havde tændt forfatteren med sine intime bekendelser. Nu kunne han få sin egen medicin at smage.


Charlotte kendte Kim hele vejen tilbage fra teenagetiden, hvor de havde dannet par i skøjteklubben. Hun som yndig skøjteprinsesse, Kim som anføreren på ishockeyholdet.


For ikke længe siden, på denne tid af året, i juletiden, var deres forhold blusset op igen i nogle korte, men hidsige møder. Dengang havde det været hende, Kim kneppede.


Gløden begyndte at brænde igen fra den sene nattetime, hvor Kim havde taget hende bagfra, mens hun lænede sig frem over kommoden under gangens guldrandede spejl. Den dag i dag så hun Kims fjerne blik i spejlet, mens han trængte ind i hende, bag ved hendes eget malede ansigt med den udtværede læbestift og den flydende mascara efter en våd nat i byen. Hun mærkede hans fingre under hofteholderens stropper og inde i den broderede BH, mærkede hans pik pumpe, og huskede sin kusse svare.


Minderne fik også hendes kusse til at svare nu.


Hvis nogen havde grund til at være jaloux, måtte det være hende selv, ikke mindst fordi Lisa kun var blevet kærester med Kim ved Charlottes hjælp. Fordi Charlotte havde sagt god for Kim på et tidspunkt, hvor Lisa næsten gik og var paranoid over al den interesse, hendes lynkarriere som erotisk bestsellerforfatter havde ført med sig.


Heldigvis mente Charlotte ikke selv, hun var den jaloux type, men tændingen, altså ... Åh, hun vidste ikke, hvor al den hidsige lyst i hende pludselig kom fra. Hun strakte sig på kontorstolen.


Minderne tyngede hendes kusse på den der dovne, krævende måde. Så Kim og Lisa brugte hende som en ophidsende fantasi til deres orgastiske sexlege? Charlotte trak sine jeans på plads, i fald nogen pludselig kom brasende ind ad døren.


Hendes kontor var et aldeles upassende sted at blive liderlig på. I virkeligheden kun et provisorisk aflukke af flytbare skillevægge midt i et åbent kontorlandskab, der summede af liv denne fredag eftermiddag, den sidste i november. Ikke et sted, hvor hun ret ofte havde tilladt sig at onanere. Kun i nødsituationer som dengang, Jonathan lige var begyndt som praktikant, og hun var nødt til at tilfredsstille sit begær efter ham på anden vis for ikke at forgribe sig på ham.


Senere var han blevet hendes elsker og endnu senere hendes svigersøn, hvilket gjorde visse familiesammenkomster tricky, eftersom hun samtidig var blevet kærester med hans far, Christian, men det var en anden historie.


Kontoret var et farligt sted at onanere. Skillevæggene ud til fælleskontoret nåede ikke hele vejen op til det høje loft. Faktisk var de ikke højere, end at en meget høj mand kunne kigge hen over dem, hvis han stillede sig på tæer. Selv en lav kvinde kunne gøre det, hvis hun stillede sig på en stol, og lydkulissen udefra mindede hende altid om, hvor stille hun selv måtte huske at være, når bølgerne begyndte at rulle. Ikke noget Hysterical Literature her, hvor man stønnede sin orgasme ud til hele verden.


Som nødløsning gemte hun alligevel sin mest lydsvage vibrator dybt inde i skrivebordsskuffen, men dette var ikke en nødsituation, besluttede hun – alt imens hun alligevel måtte gnubbe lidt af den kriblende kløe væk, der blev stadig mere påtrængende. Safterne løb. Hvad var det dog, der fór i hende, pludselig at blive liderlig ved højlys dag?


Skulle man virkelig tage sig en spiller, før al den lyst fik overhånd? Hendes puls accelererede. Lisas ni orgasmer på et halvt døgn havde virkelig overrumplet hende. Med Kims frække bekendelser som tænding. Var hans beretning om deres juleknald nu blevet en af de episoder fra hans gamle sexliv, som han fyrede op under Lisa med?


Havde Kim reduceret hende til bare endnu et af de navne, Lisa strøede om sig med? Henriette og Donna og hvad de alle sammen hed?


Charlotte forsøgte at læse videre, men koncentrationen svigtede. Der var kun den ene hånd at bladre i manuskriptet med, mens hun samtidig måtte gnubbede den inciterende kløe væk fra kussen med den anden hånd. Og så gik døren op, og Trine stak hovedet ind, forlagets runde sekretær og blæksprutte.


”Ja?” spurgte Charlotte, så befippet at selv den ene stavelse kom til at lyde åndeløs. Aldrig havde hun følt sig så rød i hovedet.


”Jeg ville bare ...” sagde Trine og var selv rød i kinderne.


En rød nissehue med hvid pelskant så da også varm ud på hendes hoved, og noget gløgg truede med at skvulpe op over kanten på det krus, hun svingede med. ”Skal du ikke være med til at julepynte?”


Julepyntningen, selvfølgelig. Det var derfor, latteren boblede, og julemusik pulsede fra en eller anden boombox på den anden side af væggen. Hvor opslugt måtte hun ikke have været for at sidde dem overhørig.


”Jeg kommer, jeg kommer,” sagde Charlotte, pludselig genert. Alle måtte jo kunne se på hende, hvor liderlig hun lige før havde siddet og været, og hendes uvilkårlige ordvalg gjorde kun befippelsen mere nærgående.


”Jeg kommer!” Sådan plejede Lisa at udbryde i sit manuskript, når endnu en orgasme overmandede hende.


Håret uglede, da hun lagde vejen forbi sit lille spejl på væggen. Hun vidste ikke, hvorfor ophidselsen altid skulle få det til at kruse på den afslørende måde, og kinderne blussede endnu mere, efter at Trine havde overrasket hende.


Mascaraen holdt, konstaterede hun, og som et hurtigt supplement trak hun læberne lidt ekstra op med den røde læbestift, hun altid havde stående på reolen, men kunne makeuppen skjule hendes alder?


42 år. Var det grunden til, at Kim havde fortrukket Lisa, der var ti år yngre end hende, og Jonathan havde valgt hendes datter, Signe, som i sagens natur var ... ja, tyve år yngre?


”Kom nu bare,” opfordrede Trine, mens Charlotte endnu forsøgte at få styr på krøllerne. ”Du er den smukkeste kvinde i bygningen. Og den mest sexede.”


Hendes fnis duftede af gløgg, da hun tog Charlotte i hånden og trak hende med ud i det åbne kontorlandskab, som Forlaget Yoga-Lotus delte med en hærskare af andre mindre virksomheder inden for de liberale erhverv.


Rundt om Charlottes improviserede kontor slog forlagets andre arbejdspladser ring: Trines bord som sekretær, Maurices direktørbord og Susannes arbejdsstation, hvorfra salgschefen med stor ildhu havde gjort bestsellere ud af de erotiske bøger, Charlotte redigerede, og dem, hun selv skrev under pseudonym.


Forlagets hjerte var den avancerede kaffemaskine med alle tænkelige indbyggede finesser. Det stabile bord, som kaffemaskinen stod på, fungerede som forlagets formelle og uformelle mødested, for strategiske møder og fortrolige bekendelser.


Kaffemaskinen var leveringsdygtig i alle kendte former for kaffe fra sort filterkaffe til de mest avancerede cafélatter. Ud fra duften denne dag mistænkte Charlotte nogen for også at varme gløgg i den.


De andre firmaers skriveborde stod fordelt over det, der lignede en overdimensioneret fabrikshal, i mere eller mindre organiserede klynger. Fælleskøkkenet og en række mødelokaler var adskilt fra det store rum ved glasvægge. Flere mødelokaler kunne bookes nede ad gangen.


Kontorlandskabet lå på bygningens første sal. Om sommeren fremkaldte udsigten fra panoramavinduerne fornemmelsen af at svæve hen over havnebassinerne i et rumskib. Denne sidste fredag i november kunne Charlotte godt se, at begrebet højlys dag havde været for optimistisk. Vinterhalvårets tidlige mørke uden for bygningen forvandlede allerede panoramavinduerne til sorte spejle.


Indenfor strålede og blinkede det. Levende og kunstige kalenderlys tog forskud på juletiden, den syntetiske duft af gulvtæpperne druknede i duften af gløgg og af de friske grangrene, der stod på borde og hylder og hang fra ventilationsrørene i loftet. Rørenes sædvanlige summetone gik under i julemusikkens rytmiske bas: Det’ jul, det’ cool ... Selv den gennemsigtige elevatorskakt af glas var omviklet med gran og guirlander.


I stedet for at sidde ved deres skriveborde gik mange af fabrikshallens kreative mennesker rundt med glas og mere julepynt i hænderne.


”Stå nu ikke der og glo,” fnisede Trine henne fra sit skrivebord, hvor en stor gryde stod og balancerede på en improviseret varmeplade og havde tiltrukket kollegerne fra både forlaget og flere af de nærmeste firmaer. Et stort fad æbleskiver stod også fremme.


Susanne sad på bordkanten, hvor hun stillede sine uforskammet lange lår til skue. Hendes nylonstrømper knitrede. Kun den ene stilet holdt jordforbindelsen. Hun havde lagt det ene ben over det andet, så den anden stilet vippede indladende i luften. Et pift af hendes dyre parfume konkurrerede kompetent med juleduftene.


Maurice havde udskiftet sin sædvanlige usmagelige hawaiiskjorte med en usmagelig Santa-skjorte, der fremhævede hans julemandskrop til perfektion. Af de andre ansigter kendte Charlotte kun enkelte ved navn. En af de unge arkitekter mødte gang på gang hendes blik.


Det klogeste var sikkert at holde afstand. Hendes image som en umættelig Cougar havde fået, hvad den kunne trække efter hendes affære med Jonathan.


”Kom nu og få noget gløgg,” afbrød Trine hendes gode forsæt.


”Ja, selvfølgelig.” Charlotte nikkede tilbage til nogle af de andre ansigter, som allerede havde fået og nu zoomede ind på hende.


Hvad stod de og smilede så listigt for? Var hun så nem at gennemskue? Hun tog sig til håret, men skubbede blufærdigheden fra sig. Gløgg skulle der til, for duften alene var nok til at give hende fornemmelsen af den kildende rus, der altid foregreb den første slurk. Et varmt og kærligt kærtegn i maveregionen. Erotisk, men nu skulle hun vist passe på.


”Bare et lille glas,” formanede hun Trine, der hældte rundhåndet op og løftede kruset i vejret som en slags madding.


Ikke så snart Charlotte ville bide på, kom der liv i alle de listige ansigter. Folk stillede deres egne krus og kom farende og kastede sig over hende med kindkys og nogle enkelte kys på munden, der smagte af gløgg og æbleskiver.


”Hjælp! Hvad sker der?”


Charlottes teatralske hyl udløste grin og latter.


”Prøv at kigge op,” sagde Trine.


En gren med grønne blade hang over døren til hendes aflukke.


”Det er en mistelten,” forklarede Maurice hjælpsomt.


”Åh nej. Nu igen,” sukkede Charlotte, men hun sukkede for døve øren.


”Vi syntes, det var blevet sådan en god tradition at hænge misteltenen op over din dør,” sagde Trine.


Lige som sidste år og forrige år og alle de år, Charlotte efterhånden kunne huske, men kollegerne fandt det lige originalt og sjovt hvert år.


Hendes kind og læber var pudrede af flormelis, men omsider fik hun udleveret sin gløgg og tog sig en stor slurk. En velfortjent mundfuld oven på al den opmærksomhed, de mange kys havde givet hende


”Uh, den er stærk,” sagde hun per refleks, men et enkelt krus ville sikkert ikke slå hende omkuld.


Hun tog en æbleskive for at få noget i maven, og sukkeret fik straks alkoholen til at gå hende desto hurtigere til hovedet.


”Du får lige lidt mere,” sagde Trine og toppede kruset op med en rundhåndet øsefuld mere fra gryden.


Den øsefuld kunne hun sikkert også godt absorbere uden at blive alt for påfaldende beruset, i hvert fald sammenlignet med de andre gæster. Rundt om varmepladen stod der et anseligt sortiment af tømte rom- og vinflasker, og salige øjne tydede på, at andre end Trine selv havde slukket deres tørst i smagen af julekrydderierne. Anis, kanel og vanilje og hvad rosinerne ellers havde trukket i på forhånd.


Et par øjne blev hun ved med at vende tilbage til – hvis ikke det var øjnene, der blev ved med at vende tilbage til hende. Den unge arkitekt. Lyshåret, slank og veltrænet. Sexet. (Det sagde du ikke, Charlotte, formanede en indre stemme hende.)


”Men han er jo sexet.” Hun kunne mærke hans fysiske udstråling helt inde under navlen. Og hans venlige væsen, selvfølgelig. Ikke alt handlede vel om sex. Og dog. Meget gjorde. (Charlotte! Altså!)


Hvad var det nu, han hed? Navnet lå på hendes tunge, hvis bare hun kunne give hukommelsen et spark. Mens hun konverserede lidt fraværende til højre og venstre, gav Charlotte hukommelsen et spark med noget mere gløgg.


”Har du en lille tår til?” spurgte hun Trine, der straks var til stede.


”Den er god ikke?”


”Aldeles.” Meget drikkelig, men åbenbart ikke egnet som hukommelseshjælp.


Hjernen var for doven til at komme på det navn, hun ledte efter. Sandheden var nok den, at hun bevidst havde forsøgt at glemme navnet og holde øjnene for sig selv på det seneste for ikke at lade sig friste af nye affærer, mens Christian var i Spanien på forretninger.


Mens hjernen føltes blød og fluffy som den hvide pelskant langs Trines røde hue, vågnede hudens receptorer til dåd. Det summede i tæerne af gløggen, på armene og ned langs halebenet. Små kærlige fingre kærtegnede både hendes dydige steder og de mere vovede. Charlottes erogene sted mellem skulderbladene for eksempel, den hemmelige nøgle til hendes medgørlighed.


Den, der beherskede hendes erotiskuld ... stikulder ...


(Du snubler over ordene.)


”Det er også et svært ord.”


”Hvad står du og fniser af?” spurgte Maurice, der måtte have hørt hende og kom valsende som en sømand i søgang.


”Lad hende være i fred,” advarede Susanne, der godt kunne blive kontant, når hun fik lidt at drikke.


Den, der beherskede hendes erogiene skuldersted (Der var den!), kunne få hende til hvad som helst. Charlotte benyttede direktørens og salgschefens indforståede hyggesnak til et fremstød hos Trine.


”Du, Trine.”


”Mere gløgg?”


”Okay så, men ... Ham arkitekten i den lyseblå skjorte.”


”Sigurd.” Svaret kom som skudt fra en kanon. ”Skal jeg præsentere jer for hinanden?”


”Nej, nej.” Charlotte trak sig lidt tilbage fra baren. Det gik pludselig for hurtigt, det her.


Men Trine lod sig ikke stoppe. Hun var allerede på mission, og få sekunder senere kom hun dansende med den flotte unge mand, der faktiske var endnu flottere nu, end Charlotte først havde lagt mærke til.


Hans smil løsnede et eller andet i Charlottes mellemgulv, som i forvejen måtte have siddet løst. Tyngden gjorde hendes hoftesving større, end det havde været planen, da hun ville gå ham i møde.


Men Trine standsede hende med fast hånd. ”Du står fint, hvor du står,” sagde hun og trak den unge mand helt ind til hende.


”Se, hvor hun står.” Trine pegede opad.


For sent opdagede Charlotte, at hun var flygtet lige lukt ind under misteltenen.


”Og se, hvad man derfor skal gøre,” instruerede Trine.


Hun gav selv Charlotte et kys på kinden og trak ned i den unge mand, så hans læber ikke kunne undgå at ramme hendes.


”Nej, nej,” sagde Charlotte. Med det resultat, at kysset blev desto mere levende. Deres læber gled hen ad hinanden, og hans varme ånde gjorde hende svimmel.


”Det er Sigurd,” præsenterede Trine med et stort smil. ”Og det er Charlotte.”


”Trine, altså!” protesterede Charlotte. ”Du kan da ikke sådan kaste mig i armene på ham Sigurd. Jeg havde bare spurgt, hvad han hed.”


Selskabet var gået i opløsning, og kollegerne fra Forlaget Yoga-Lotus evaluerede slagets gang, men Trine var ikke til at hverken hugge eller stikke i. ”Du fik dig da ellers en lang og god snak med Sigurd,” sagde hun.


Mon ikke de havde snakket, ja. Her bagefter kunne Charlotte næsten ikke genkende sig selv i den fnisende teenager, mødet med Sigurd havde forvandlet hende til. Det var bare hende i en nøddeskal at spille op til den første, den bedste smukke unge mand, hun mødte.


(At spille op og blive forelsket i.)


Han var single, havde Sigurd betroet hende, men alligevel skulle han til en eller anden aftale, han ikke kun aflyse. Nu var han så gået, og hun, der aldeles ikke var single, men bare havde sendt kæresten på forretningsrejse, stod tilbage med sine to kolleger, der samtidig var hendes veninder, og kombinerede oprydningen med at spise de sidste æbleskiver.


”Skal vi så ikke også lige drikke den sidste slat af gløggen?” spurgte Trine.


Charlotte rakte sit krus frem.


Endnu stod der små grupper fra de andre virksomheder fordelt ud over fabrikshallen, hvor de tog deres frakker på og gjorde klar til at holde weekend. Kunne hun være heldig og fange et sidste glimt af Sigurd?


Nej, desværre, og Charlotte kæmpede allerede med sine anfægtelser. ”Var jeg for flirtende?” spurgte hun. ”Hvad skal han nu tro om mig? At jeg var ude på at forføre ham?”


”Var du da ikke det?” spurgte Trine lige så uskyldigt.


Charlotte skjulte sin rødme ved at samle krus på en bakke til at bære ud i fælleskøkkenet.


”Lad nu være med at drille hende.” Igen var det den langbenede Susanne, der kom Charlotte til hjælp, men denne gang med et frækt glimt i øjet.


Nu hvor Maurice heldigvis også var gået hjem til sin mand, og kun forlagets tre kvinder stod og snakkede sammen, lukkede Susanne op for sit eget venlige drilleri. ”Trine, du ved da godt, hvor genert Charlotte kan blive, når man fortæller hende sandheden om, hvor smuk hun er, og hvor mange muligheder der byder sig en sexet sild som hende.”


”Tal for dig selv.” Charlotte hørte den underliggende smiger, men hvis nogen var sexede i hendes øjne, var det Susanne selv.


Salgschefen nøjedes ikke bare med at have byens længste lår – hun fremhævede dem yderligere ved at gå i stiletter, selverklæret skofetichist som hun var, og den lårkorte kjole mere end antydede de skarpe stropper, broderingen på hendes blanke nylonstrømper sad hægtet fast i. Susanne var den kinky type, der dyrkede S/M og skiftede elskere for hver gang, hun skiftede lingeri.


”Må jeg minde om din affære med Jonathan og dit forhold til Jonathans far, og var der ikke også noget med ham Kim, der nu har gaflet sig Lisa Lund?”


Charlotte tog i Susannes hånd. Den hånd, på hvis fingre Susanne talte hendes seneste elskere på. ”De vil jo ikke have mig.”


”Du lyder som én, der trænger til pik,” konstaterede Susanne.


Trine stod og så på med store øjne.


”Lyt ikke til hende,” sagde Charlotte.


”Inden du ved af det, har du fundet dig en tyr, der siger sparto til alt, hvad du endnu har oplevet,” fortsatte Susanne uanfægtet.


”Shh!” Charlotte ruskede i hende. ”Der er stadig folk i lokalet.”


Nogle af dem stod da også og kiggede nysgerrigt efter de tre overrislede kvinder, der stod og vrøvlede så uhæmmet sammen.


”Eller er du mere til kusse for tiden?”


”Susanne! Altså! Du for slem!”


”Charlotte er nymfoman,” slog Susanne fast.


”Det er jeg da ikke,” sagde Charlotte.


”Tro mig, du kommer ikke til at gå ledig længe.”


”Nej, for Christian kommer hjem fra Spanien til jul. Og flere gange forinden.”


”Og det skulle være nok for dig?” Susanne havde virkelig fundet åbningen i Charlottes flanke, og som altid nød hun at gnide salt ind dér, hvor det kløede.


”Alle kan jo se med deres blotte øje, hvor sexet Charlotte er,” forklarede hun Trine, mens hun gnubbede Charlottes erogene punkt mellem skulderbladene med en intimitet, kun tidligere elskere havde over for hinanden.


Charlotte trak sig en lille smule væk – men ikke længere væk, end at Susanne stadig kunne nå.


”Alle kan se, hvor sexet Charlotte er, men nogle gange skal hun lige hjælpes i gang,” færdiggjorde Susanne sin sprutsalige redegørelse.


”Nå, men jeg er altså ikke til sex for tiden,” påstod Charlotte lidt flot.


”Charlotte, søde. Du kan jo slet ikke lade være,” holdt Susanne fast i. ”Og da slet ikke nu i juletiden, som er hjerternes fest.”


”Det kan jeg da sagtens. Du projicerer bare din egen promsi ... miskunitet over på mig.”


”Min hvad?”


”Din promsikumitet. Det betyder et udsvævende sexliv med mange skiftende partnere.”


”Jeg ved godt, hvad ... det betyder, men hvis nogen af os er ... promsikutøse, må det være dig.”


”Jeg er mere den romantiske type,” surmulede Charlotte.


Susanne var ikke imponeret. ”Før det bliver jul, tør jeg vædde på, du har haft flere elskere, end jeg har,” sagde hun.


”Ha!” Charlotte lagde armene over kors under brysterne. Hvilket uforvarende kom til at presse dem op i panoramavinduernes overdimensionerede spejlbillede.


”Skal vi vædde?” spurgte Susanne.


”Det ... kan vi da godt.”


”Okay.” Susanne slingrede hen til sit skrivebord efter en glaskrukke, der oprindeligt havde indeholdt forlagets reklamebolsjer. ”For hver gang du har sex før jul, putter du en hund i krukken, og det samme gør jeg, og så holder vi nytår for pengene.”


”Hundrede kroner forslår da ingenting.” Angreb var det bedste forsvar.


”Så lad os sig to hundrede, men ikke noget med at snyde.” Susanne svajede sammen med sin pegefinger.


”Jeg skal nok være ærlig og rapportere mine affærer,” lovede Charlotte. ”Hvis der ellers var nogen affærer at rapportere.” Hvilket var helt udelukket. Hvis behovet for sex risikerede at afspore hende fra dydens smalle sti, kunne hun altid onanere.


”Solosex tæller også med,” præciserede Susanne.


”Nå?” Det var så en streg i regningen, men så langt op i et hjørne, Charlotte havde malet sig, kunne hun ikke trække i land nu. ”Top!” sagde hun og tilføjede kækt: ”Den nytårsaften bliver på din regning. Og Trine skal også være med.”


Sekretæren strålede, men selv ikke promillerne var i stand til at overkomme hendes manglende selvtillid. ”I skal bare ikke regne med, at jeg bidrager med ret mange sedler,” sagde hun beskedent.


”Lad os nu se.” Charlotte gav hende et kram. ”Susannes sexliv må være så rigeligt til at holde os begge to med østers og champagne.”


”Skal vi slutte af med en drink i byen?” spurgte Susanne, mens de satte de sidste krus og tallerkener i opvaskemaskinen. ”Og se, hvad der byder sig til af mænd?”


”Husk væddemålet,” mindede Charlotte hende om.


Lidt sent gik væddemålets konsekvens vist også op for Susanne. Hun tog sig til munden. ”Nå nej. Ikke mænd. Bare en drink og måske en bid mad?”


Det var dog forbistret, tænkte Charlotte timer senere, da hun omsider væltede om i sengen med snurrende krop, og loftet drejede rundt om sig selv oppe over hovedet på hende. Det var dog forbistret, hvor sexfikseret det væddemål havde gjort hende.


De flirtende mænd på baren havde kun været begyndelsen på hendes selvransagelse. Susanne havde ret. I en alder på 42 tiltrak Charlotte dem stadig, som honning tiltrak en sværm af bier.


Men hendes attitude kom indefra, og hun vidste godt, hvad det skyldtes: væddemålet om den mest gennemførte afholdenhed. Pludselig gik hun og tillagde hver lille detalje sensuelle undertoner, for ikke at sige seksuelle. Mændenes flirt på baren; den film, hun kom til at tænde for på Netflix, hvor en victorianske adelsdame i en enorm gul kjole forførte en gentleman i høj hat; et gammelt afsnit af Game of Thrones.


Lige meget, hvor hun kiggede hen, var der nogen, der tændte på hinanden og havde sex for et godt ord. Og så manglede hun endda at finde den pornofilm frem, som havde været Jonathan og hendes foretrukne at kneppe til.


Hun satte pornofilmen på soveværelsets fjernsyn og satte spidsen af sin bedste vibrator mod det frække sted lige til venstre for sin lille perle af en klitoris, der var kilde til så meget glæde. Til helvede med Susanne og hendes krukke til pengesedler. Skulle det koste hende to hundrede kroner at tilfredsstille sig selv som den mindst dårlige af alle løsninger, måtte hun jo bare betale.


Vibrationerne bredte sig og tog fat. De første orgastiske lyn begyndte lynhurtigt at skyde, endnu lidt overfladiske. Så – inden hun egentlig var helt klar – rykkede de længere ind og ned.


”Åh!” kom hun til at sige, selv om der ingen lå i sengen hos hende at sige det til. ”Åh, ja!”


Orgasmens styrke kom bag på hende. Hendes mavemuskler spændtes, og kroppen gik i spasmer. Hun kom så vildt og længe, at øjnene til sidst bare klappede i, og søvnen overmandede hende.

